हुनत नेपालमा कम उमेरमै विवाह गर्नेको जनसङ्ख्या पनि कम्ती छैन । नेपालको पछिल्लो जनसङ्खयाअनुसार १० देखि २४ वर्षउमेर समूहका नागरिकको जनसङ्ख्या कुल जनसङ्ख्याको एक तिहाइ अर्थात् ३३ प्रतिशत रहेको छ । यो उमेर समूहमध्ये ४० प्रतिशतभन्दा बढी किशोरीले १९ वर्षम्ममा विवाह गरिसक्छन् भने किशोरको विवाह उमेर त्यो भन्दा केही बढी छ । तर विवाह अगावै यौन सम्पर्क राख्ने किशोरको सङ्ख्या २२ प्रतिशतभन्दा बढी रहनु र तिनीहरूको यौन सम्पर्क गर्ने केटी साथीहरू कम्तीमा दुई र सो भन्दा बढी हुनु तथा यी मध्ये पनि पहिलो पटकको यौन सम्पर्कमा १५ प्रतिशत मात्रले कण्डमको प्रयोग गर्नुले जोखिमपूर्ण ढङ्गले यौन क्रियाकलापहरू मौलाइरहेको देखिन्छ ।
